嚴訥

嚴訥（），字敏卿，號養齋，直隸蘇州府常熟縣人，明朝政治人物。嘉靖年間官至吏部尚書、武英殿大學士、太子太保。

生平
嘉靖十六年（1537年）丁酉科應天鄉試第九十五名舉人，二十年（1541年）辛丑科二甲第八名進士。改翰林院庶吉士，授編修《大明世宗肅皇帝實錄·卷二百七十九》：嘉靖二十二年十月丁酉 授庶吉士董份、潘仲驂、高拱、陳陞、嚴訥、高儀，俱翰林院編修，王材、熊彥臣、裴宇、陳以勤、梁紹儒、晁瑮，俱檢討。，三十四年（1555年）升侍讀，三十五年（1556年）升翰林院學士，三十八年（1559年）升太常寺少卿，四十年（1561年）升吏部左侍郎，四十一年（1562年）升禮部尚書，四十二年（1563年）改吏部尚書，四十三年（1564年）加太子太保，明世宗信奉道教，好長生術，四十四年（1565年）以青詞邀寵，兼武英殿大學士入內閣，人稱“青詞宰相”《明史·卷193》：嚴訥，字敏卿，常熟人。舉鄉試，以主司試錄觸忌，一榜皆不得會試。嘉靖二十年成進士，改庶吉士，授編修，遷侍讀。三吳數中倭患，歲復大祲，民死徙幾半，有司徵斂益急。訥疏陳民困，請蠲貸。帝得疏感動，報如其請。尋與李春芳入直西苑。撰青詞，超授翰林學士。歷太常少卿，禮部尚書，改吏部，皆兼學士，仍直西苑。所撰青詞皆稱旨。，同年十一月以病乞歸，四十五年十二月（1567年1月）明世宗駕崩後，居家不復出，萬曆十二年（1584年）去世，享年七十四歲，賜祭葬，贈少保，諡文靖《明史·卷193》：禮部尚書郭朴遷吏部，遂以訥代之。朴遭父喪，復代為吏部尚書。嚴嵩當國，吏道汙雜。嵩敗，朴典銓猶未能盡變。訥雅意自飭，徐階亦推心任之。訥乃與朝士約，有事白於朝房，毋謁私邸。慎擇曹郎，務抑奔競，振淹滯。又以資格太拘，人才不能盡，倣先朝三途並用法，州縣吏政績異者破格超擢，銓政一新。尋錄供奉勞，加太子太保。四十四年，袁煒罷，命兼武英殿大學士入參機務。以代者郭朴未至，仍掌銓政。帝齋居西苑，侍臣直廬皆在苑中。訥晨出理部事，暮宿直廬，供奉青詞，小心謹畏，至成疾久不愈。其年冬十一月，遂乞歸。踰年，世宗崩，遂不復出。訥既歸里，父母皆在。晨夕潔餐孝養，人以為榮。訥嘗語人曰：「銓臣與輔臣必同心乃有濟。吾掌銓二年，適華亭當國，事無阻。且所任選郎賢，舉無失人。」華亭謂徐階，選郎則陸光祖也。家居二十年卒，年七十有四。贈少保，諡文靖。。

著作
著有《嚴文靖公集》12卷。

家族
曾祖嚴昌；祖父嚴衡；父嚴恪，母呂氏。重慶下。兄嚴諷、嚴誥，弟嚴詞。姊嚴氏為申時行的繼祖母道光《申氏世譜·卷三》：文定房總支 第八世……乾 周次子，字易卿，號東城，文定公祖父……繼配嚴氏 <sub>大學士嚴文靖公姊<sub> ……。

嚴訥有五子：嚴治、嚴澂、嚴澍、嚴澤、嚴濟《常熟縣志》：严讷字敏卿，号养斋，唐给事中穴之后。唐末藩镇割據，严可求为徐温谋主，子续相南唐，子孙遂家于吴。曾祖昌自吴县迁常热，自昌至父恪，皆有隐德，别有传。恪为掾，生讷于府廨中，有红光坠星之异。少禀异资，入乡塾，日读数册。尝浴于河，衣挂树间，塾师怒，出偶句云：“高树为衣架，若能对免责。”即云“長何当浴盆”，即知其抱负不凡矣。九岁时母病，黎明至周神庙请香水，恍见神立以竢就，试憩一店中，其家梦青龙绕户。与瞿文懿辈结文社于三元堂，号十杰，多贵显。中嘉靖丁酉举人，辛丑进士，馆选题“雨中闻雁”，讷落句云“不须传足帛，漢已返苏卿”，为桂州所賞拔，选庶吉士，癸卯授编修，丁未会试同考，奉命封楚藩，过燕子矶，有龙曳尾而下，帆樯震荡，颜色不变，语客曰：“真奇观也！”辛亥秩满宜迁，壬子次得主顺天乡试，分宜用事，欲宠其姻而籍讷名以为重，讷度非可共事，疏告归省，后分宜果以贿败。甲寅假满，当倭寇乱后，目击道路兵荒流徙之状，入朝即疏请蠲江南全租，世宗嘉允之，文长别载。乙卯迁侍读掌坊事，主应天乡试。丙辰升学士掌院事。时朝廷好釐祝，命诸词臣撰清词，惟讷称旨，世宗以撰词諸臣名覆金瓯探之，手得讷及兴化，自是眷遇日隆，賞赉屡下。己未转太常寺少卿兼学士，会试副考。庚申晋阶中宪大夫，辛酉升吏部左侍郎，壬戌升礼部尚书、会试主考。癸亥升吏部尚书，词臣异数也。分宜既败，华亭当国，讷告之曰：讷书生，愿一洗宿蠹，弼天子清明之治以报公。华亭曰：自今铨政悉属公，誓不挠公权，蹈前覆车。讷又见九卿百执事于待漏院，语曰：公等所言公就此，言之私邸不敢通一刺也。退又呼其家人觴之曰：若见长安中近事乎，黠儿籍主为奸，一旦巢覆可鉴也。今与若约，杜绝请谒苞苴，善成吾志，此酒所以劝也。陆庄简为祠祭郎，品望甚高，讷移为文选郎，同心励治，人咸称职。疏请复先朝三途并用之例，甄拔幽滞，严斥犇竞，一时金贱士贵，有严青天之号。海忠介知仁和，与下考，入觐听调，适有白简论觐吏动费几千金，仁和往返止用金三十。讷知惊喜，即日擢户部主事，忠介因此上疏极谏，世宗怒，欲杀之，讷又与华亭曲解，得輕謫。讷终身不与人言，忠介亦终身不知也。甲子加太子太保，乙丑廷试，故事傳奉副策题阅卷捧榜，閣臣供事，世宗手詔讷代，又詔讷撰是科進士题目記，皆宠渥異数。四月十五日世宗手书讷与兴化名，谓华亭曰：材足翼汝，实符向者瓯卜之兆。華亭以二公皆同乡，故弗之敢应。是日世宗遂降特敕，与興化并進武英殿大学士，奉敕充承天大誌总裁官。讷念父母不置，因成痞疾，入阁未几，即乞归，世宗命驰驿，追赐麒麟服。穆宗覃恩，叙旧勋，加四代一品。時二亲犹康，每侍食必帣韡曲跽，陈说笑语，为嬉戏状，以悦二亲。设义田数百亩以赡族人，又设义塾延名师，里中童孺咸训教之。万历元年，吴中大祲，讷恳切致书江陵，得蠲至十年，复巨浸，讷又致书三閣及二户部，又得蠲，计凡为民请蠲者三，民至今德之。为人仁慈好施，出语惟恐伤物，乡里称为严老佛，林居垂二十年，客有为言再召事者，讷好语谢却之。恬退有古大臣之风。癸未卒，年七十四，讣闻，遣使祭葬，加少保，谥文靖，予一子中书舍人，崇祀乡贤。所著文集十二卷，《春秋国华》等书。子治、澂、澍、澤、济。治字道隆，性机警，比能言則牵文靖衣问字不休，语辄出人意表，稍長，为諸生，早夜淬礪，手不释书。隆庆丁卯舉人，授文渊阁修文館中书舍人，诸中书中此为最优，故事非老于文学者不以轻授，治意終以不得甲科怏怏归。平生操守甚峻，当文靖为吏部時，誓飭家众，期以清忠报国。治承志稽核甚密，有桀黠潜以千金饋，唾而却之。海忠介素有介声，入京時獨不修謁，治言于文靖，优擢之。陆庄简为考功郎，秉法严甚，堂吏稍犯，不复白文靖，遽与杖。冶从容为解，文靖反加褒异焉。文靖殁，故吏有莅江南者，皆不与通。待诸弟友爱倍至。子十一人，第十子捷，万历壬子举人。孙炜，蔭至太仆卿。曾孙朱鳳，康熙己酉举人。澂字道徹，生而挺秀，性英爽，耻事斧藻，务求尽其性之真。文靖既入閣，澂侍母归省祖父母，朝士冀通筐篚，澂曰：父辞之朝而子受之途，可乎？峻却之。补县学生，师事管东溟先生，精百家言，深有得于老庄，取吾不知谁差子象帝之先语，作其谁子说。已。复喜宗乘语，与太仆瞿汝稷互相扣击，太僕撰《指月录》，相与參订，以文靖荫补中书，寻转工部郎，有珠商数人讦讼，要津为居间人有所挟，澂晨至署，悉取其简牍而焚之，历询颠末，顷刻狱具，人以为神。出知邵武府，治狱去其黠桀之为导师者，治税去其繁冗之为厉商者，阉为税使，纵横，徵收其檄，斥其使，阉亦去。给事有使琉球者，檄府县庭谒，澂率僚属驰甬道，卒成客礼。筑東壩，开鷺鸶池，通九曲水，一切利民，知无不举。巡按御史方某以首荐，澂遂乞归，邵武士民建祠树碑以志去思云。归里后，徜徉山水，以琴书自娱，斋阁清雅，簾棐几陳古尊彝图画，客至，晚菘早韭，名香美醖，清谈竟日，令人忘归。骑射击剑，投壶蹴鞠，无不精妙，其他节行如娶哑女，却冶童，归姻某产钜万，皆人所难能，年七十九卒。所著有《云松巢集》、《松弦馆琴谱》、《一言半句》等书，顺治八年崇祀乡贤。子七人，曾孙龙翔，顺治庚子举人。泽字开宇，以太学生仕至中书舍人，万历中端阳节，命诸中书书扇頒赐中贵，神宗见泽书，称善者再，人争宝藏其书，未几以使事归。为人豪侈好义，一时名流如姚文毅、文文肃、钱宗伯诸公皆延之家塾以训子弟。扶危济困，千金弗惜，知县杨忠烈最与莫逆，每向人曰：严泽江南大雅佳公子也。年七十二，书一偈云：大千世界浩茫茫，俱是争名夺利场。今日老夫撒手去，万缘都净见空王。掷笔而逝。次子栻，甲戌进士，别有传。。

参考文献

王世貞撰，《光祿大夫太子太保吏部尚書武英殿大學士贈少保諡文靖嚴公神道碑》，弇州山人續稿碑傳，5冊129卷，3-20

參閱
 談遷《棗林雜俎》


Category:嘉靖十六年丁酉科應天鄉試舉人
N
Category:常熟人
N
Category:明朝庶吉士
Category:明朝翰林院編修
Category:明朝翰林院侍讀
Category:明朝翰林院學士
Category:明朝太常寺少卿
Category:明朝吏部左侍郎
Category:明朝禮部尚書
Category:明朝吏部尚書
Category:明朝武英殿大學士
Category:明朝太子太保
Category:明朝追贈少保
Category:諡文靖